**Közzétételi adatlap adatai**

**I. A pályázatot kiíró közigazgatási szerv adatai**

1. adatlapot kitöltő munkatárs neve: **Dr. Dózsa Katalin**

2. adatlap kitöltésének dátuma: **2019.09.17.**

3. a közzétételi adatlap (beküldő szerv által képzett) iktatószáma:

4. a felügyeletet gyakorló szerv megnevezése (amennyiben a kinevezés munkáltatói jogát a felügyeleti szerv gyakorolja): **Nemzeti Népegészségügyi Központ**

5. munkáltató megnevezése: (amennyiben a kinevezés munkáltatói jogát a felügyeleti szerv gyakorolja) annak a szervnek a megnevezése, ahol a munkavégzésre sor kerül: **Nemzeti Népegészségügyi Központ, EFOP-1.8.0-VEKOP-17-2017-00001 azonosítószámú, Egészségügyi ellátórendszer szakmai módszertani fejlesztése című projekt**

6. munkáltatói jogkör gyakorlójának neve, munkaköre (amennyiben a kinevezés munkáltatói jogát a felügyeleti szerv gyakorolja) a felügyeletet (irányítást) gyakorló vezetőre vonatkozó adatok: **Dr. Müller Cecília, országos tisztifőorvos**

7. munkáltató levelezési címe, ahová a pályázatok benyújthatók (amennyiben a kinevezés munkáltatói jogát a felügyeleti szerv gyakorolja) a felügyelet gyakorló szerv címe: **Nemzeti Népegészségügyi Központ, 1097 Budapest, Albert Flórián u. 2-6.**

8. szolgáltató központtal és a pályázókkal való kapcsolattartásra kijelölt személyügyi munkatárs neve, elérhetősége a munkáltatóval kapcsolatos egyéb lényeges információ:
**Ivankó Ágnes, tel.:+36 1 476-1133 e-mail:** **ivanko.agnes@nnk.gov.hu**

**II. A betöltendő munkakörre vonatkozó adatok**

9. munkakör megnevezése: **Depresszió gondozási protokollt tesztelő és koordináló felnőtt-háziorvosi ápoló**

10. munkakör szintje (vezető/nem vezető): **nem vezető**

11. munkakör szervezeti egysége: **Projekt Koordinációs Főosztály**

12. munkakör betölthetőségének időpontja: **a munkakör legkorábban a pályázatok elbírálását követően azonnal betölthető.**

13. jogviszony időtartama (határozatlan, határozott): **határozott (**2019. év december hónap 31. napjáig, ezt követően meghosszabbítandó határozott időre**)**

14. foglalkoztatás jellege (teljes munkaidő/részmunkaidős): **részmunkaidő**

15. vezetői megbízás esetén a megbízás időtartama: **-**

16. munkavégzés helye: **a háziorvosi praxis, ahol az ápoló foglalkoztatva van**

17. a munkakörhöz tartozó főbb tevékenységi körök:

* **Adatrögzítés és monitoring adatszolgáltatás, kapcsolattartás, kooperáció a protokollfejlesztő munkacsoporttal**

18. feladatkör, ellátandó feladatok:

* A Depresszió krónikus betegcsoportra kidolgozott alapellátási gondozási protokoll elsajátítása rövid képzési program keretében, vizsga teljesítése
* A szükséges előkészületek elvégzése a praxisban a protokoll tesztelés indításához
* Protokoll szerinti gondozás nyújtása a háziorvos szakmai irányítása alatt és annak dokumentálása a praxisba bejelentett betegek vonatkozásában heti 20 munkaórában 80-100 közötti depressziós, ill. rizikós beszervezése a gondozásba protokoll szerint, ezen betegek protokoll szerinti gondozása a szakképesítés szerinti kompetenciának megfelelően.
* Együttműködés a praxis háziorvosával, betegekkel, a tesztelésben résztvevő háziorvosi praxisokkal, társszakemberekkel (a későbbiekben lehetőség szerint bevonásra kerülő dietetikus, pszichológus és gyógytornász), a csapatmunka aktív támogatása
* Ápolási koordináció ellátása a bevont háziorvosi praxisok körében heti 20 órában (4-5 praxis)
* Ismert és új betegek mozgósítása, tájékoztatás, beleegyező nyilatkozatok kitöltetése, protokoll szerinti szűrés és gondozás ápolói kompetenciák szerint
* Kontroll betegadatok leválogatása, adatszolgáltatás
* Betegútkövetés: gyógyszer kiváltás, kontrollok és beutalások megvalósulásának követése a háziorvos EESZT hozzáférésén keresztül
* Adatrögzítés és monitoring adatszolgáltatás, kapcsolattartás, kooperáció a protokollfejlesztő munkacsoporttal
* A későbbiekben lehetőség szerint bevonásra informatikai helpdesk, elektronikus háttértámogatás használatára való hajlandóság, aktív együttműködés
* A tesztelő praxisok adatainak lezárása, koordináció, adatállomány tisztítása és átadása a foglalkoztatás végéig.

19. munkakör betöltője irányítása alá tartozó személyek száma, szervezeti egységek megnevezése:

**nem releváns**

20. ellátandó feladatok:

* **lásd 18. pont**

21. a kormányzati igazgatásról szóló törvény rendelkezésein túl a jogállásra, az illetmény megállapítására, valamint a juttatásokra vonatkozó egyéb jogszabályok, belső szabályzatok megnevezése: **a kormányzati igazgatásról szóló 2018. évi CXXV. törvény**

22. munkakör betöltéséhez elvárt/előnyt jelentő képzettség, végzettség, tapasztalat:

* **magyar állampolgárság**
* **büntetlen előélet**
* **cselekvőképesség**
* **OKJ, vagy BSC vagy MSc ápolói végzettség**
* **EESZT lekérdezésre alkalmas háziorvosi szoftver és annak a rutinszerű használata a praxisban (eseménykatalógus, zárójelentések, leletek, vénytörténet lekérdezése, eRecept)**

23. munkakör betöltéséhez elvárt/előnyt jelentő nyelvtudás szintje, nyelvvizsga típusa (annak megjelölésével, hogy elvárás-e, hogy a jelenlegi munkája során használja az adott nyelvet): -

24. munkakör betöltéséhez elvárt/előnyt jelentő informatikai rendszerismeret: **Felhasználói szintű MS Office ismeretek (Word, Excel, stb.)**

25. a munkakör betöltéséhez szükséges-e közigazgatási vizsga: **-**

26. a munkakör betöltéséhez szükséges jogosítvány típusa: **-**

27. a munkakör betöltéséhez szükséges nemzetbiztonsági ellenőrzés szintje: **-**

28. a munkakör betöltéséhez szükséges vagyonnyilatkozat: **-**

29. egyéb feltételek/előnyök a munkakör betöltéséhez:

* Pontosság, precizitás
* Adott krónikus gondozási területen szerzett 1-3 év tapasztalat
* MSc, BSc ápolói képesítés előny, de nem elvárás
* Adott krónikus gondozási területen szakápoló és edukátor képesítés
* Digitális gondozási technológia rutinszerű használata és ismerete (pl. távdiagnosztikára és/vagy digitális naplózásra alkalmas digitális eszközök praxis és beteg oldalon)
* Háziorvosi szoftver kezelésében való jártasság
* Mentális zavarok felismerésében, előszűrésében tapasztalat
* Betegútkövetés: gyógyszer kiváltás, kontrollok és beutalások megvalósulásának követése a háziorvos EESZT hozzáférésén keresztül, gondozási indikátorok követése
* Azonos telephelyen, vagy egymáshoz közel tevékenykedő felnőtt, illetve vegyes háziorvosok és ápolók együttes pályázása (gyalog vagy tömegközlekedéssel maximum 15 perc távolság elfogadható), a praxisok esetén az összes bejelentett betegszám kb. 7000 fő

30. munkakör betöltőjétől elvárt kompetenciák:

* **lásd 29. pont**

**III. A munkakörre kiírandó pályázat adatai**

31. a pályázat honlapon való publikálásának kért dátuma: **döntést követően azonnal**

32. a pályázó által a pályázathoz csatolandó iratok:

* **a közszolgálati tisztviselők személyi adataira, a közigazgatási szerveknél foglalkoztatott munkavállalók személyi irataira és a munkaügyi nyilvántartásra, a közszolgálati alapnyilvántartásra és a közszolgálati statisztikai adatgyűjtésre, valamint a tartalékállományra vonatkozó egyes szabályokról szóló 45/2012. (III. 20.) Korm. rendelet 1. számú mellékletében meghatározott minta szerinti, a szakmai életutat részletesen bemutató fényképpel ellátott magyar nyelvű önéletrajz,**
* **iskolai végzettséget és egyéb végzettséget tanúsító okiratok másolata,**
* **nyilatkozat arról, hogy a pályázati anyagot az elbírálásban résztvevők megismerhetik.**

33. a pályázat benyújtásának határideje: feltöltést követő 5. munkanap

34. a pályázat benyújtásának módja: **elektronikusan a Humánpolitikai Főosztály részére a** humpol@nnk.gov.hu **e-mail címen keresztül. Az e-mail tárgyában kérjük megjelölni a munkakör azonosítóját: Depresszió gondozási protokollt tesztelő és koordináló felnőtt-háziorvosi ápoló** munkakör.

35. a pályázat benyújtásának feltételei: **a munkakör betöltéséhez elvárt követelmények megléte.**

36. a pályázat elbírálásának határideje: pályázat benyújtásának határidejét követő 10. munkanap

37. a pályázati eljárás, a pályázat elbírálásának módja, rendje:

* **pályázatok előszűrése a munkakör betöltéséhez elvárt követelményeknek való megfelelőség alapján, személyes interjú,**
* **minden csatolandó dokumentumot egyszerre kérünk benyújtani, a beküldött dokumentumok pótlására, kiegészítésére nincs lehetőség és csak a hiánytalan dokumentációt tekintjük érvényesnek.**

38. a pályázati kiírás közzétételének helye, ideje (a szolgáltató központ honlapján való közzétételen kívül): -

39. a pályázattal kapcsolatos információadásra feljogosított személy neve, telefonszáma:

Mezei Fruzsina, telefonszám: +36302805272 Kérjük a projekt honlapjáról <https://efop180.antsz.hu/> , illetve a projekt pályázati felhívásából <https://www.palyazat.gov.hu/efop-180-vekop-17-egszsggyi-elltrendszer-szakmai-mdszertani-fejlesztse> szíveskedjen előzetesen tájékozódni a projektről

40. A munkáltatóval kapcsolatos egyéb lényeges információ: **A jogviszony létesítéséhez 3 hónapnál nem régebbi hatósági erkölcsi bizonyítvány szükséges. A határidőn túl benyújtott pályázatokat nem áll módunkban figyelembe venni. A pályázatokat csak akkor tekintjük érvényesnek és kerülnek elbírálásra, amennyiben valamennyi – jelen felhívásunkban feltüntetett – formai és tartalmi feltételnek megfelelnek. A kiírt munkakörre határozott idejű munkaviszonyt létesítünk 3 hónap próbaidő kikötésével.** **A munkabér megállapítására és a juttatásokra az EFOP-1.8.0-VEKOP-17-2017-00001 azonosítószámú projekt költségvetése, valamint a kormányzati igazgatásról szóló 2018. évi CXXV. törvény rendelkezései az irányadók. Megváltozott munkaképességű pályázók jelentkezését is várjuk.**